Lav et referat af nedenstående tekst:

Tekst:
Forfalskning siger kunsthistoriker På torsdagens retsmøde om tyveriet af to malerier fra Voergaard Slot, vurderede en kunsthistoriker Goya-maleriet som en dårlig kop, en forfalskning der intet har med Goya at gøre. Anklageren er i tvivl. Det andet stjålne maleri er angiveligt malet af Rubens. Dom i dag Skyldsspørgsmålet i sagen afgøres i dag, og det forventes at maleriernes ægthed eller mangel på samme vil have indflydelse på strafudmålingen. Tyveri af særlig grov beskaffenhed De to tiltalte i sagen - to mænd på henholdsvis 21 og 25 år - er nemlig tiltalt for tyveri af særlig grov beskaffenhed. Det skyldes, at malerierne anses for at være op mod 20 millioner kroner værd. Men de er aldrig blevet vurderet. Seks år eller halvandet Strammerammen for tyveri af særlig grov beskaffenhed er op til seks års fængsel, mens de kun kan få maksimalt halvandet års fængsel, hvis de bliver dømt for "almindeligt" tyveri - altså, hvis billederne ikke er så mange penge værd som man antager.

Referat:
To unge mænd står anklaget for tyveri af to malerier fra Voergaard Slot. På dagens retsmøde, siger kunsthistoriker at det ene maleri er en forfalskning. Anklageren er i tvivl.